মোগল আমলের আঠারো শতকের প্রথমার্ধে খালসা বা খাস জমিও ইজারা প্রথার অধীনে আনা হয। বলা হয়ে থাকে মুগল সম্রাটরা রাজ্যের খাস জমি ইজারা দেওয়াকে নিরুৎসাতি করতেন এবং সার্বিকভাবে ওই সময়ে ইজারা ব্যবস্থার গন্ডিও অকেনটা সংকীর্ণ ছিলো। 

মোগল বাদশাহ বাহাদুর শাহের মৃত্যুর পরই ইজারা ব্যবস্থা ভারতীয় উপমহাদেশের শাসন ব্যবস্থায় গুরুত্বপূর্ণ শাখা হিসেবে প্রাধান্য পেতে থাকে। আর ইজারার অর্থ আদায়ের জন্যে বাদশাহ বা সম্রাট কর্তৃক নিয়োগকৃত একটি প্রতিনিধি শ্রেণি গড়ে উঠে। এর মধ্যবর্তী অবস্থনে থেকে প্রজাদের কাছ থেকে বা যারা ইজারা গ্রহণকারী তাদের কাছ থেকে খাজনা আদায় করতো। পরবর্তীতে এরা উপমহাদেশের জমিদার হিসেবে পরিচিতি লাভ করে। গড়ে উঠে জমিদার শ্রেণি।

সরকারের পক্ষে ইজারা চুক্তিকারীকে জায়গিরদার বলা হতো। জায়গিরদার নির্দিষ্ট সময়ের জন্য নির্দিষ্ট অংকের অর্থ আদায় করে তা নির্দিষ্ট সময়ের মধ্যে রাষ্ট্রীয় কোষাগারে জমা দিতো। ভূমির ওপর ইজারাদারের কোনো সত্ত্ব আরোপ করার অধিকার ছিলো না। এ হিসেবে একজন মধ্যবর্তী হিসেবে ইজারাদার ছিলেন জমিদারের থেকে কিছুটা স্বতন্ত্র।

ভূমি রাজস্ব প্রশাসনের কাজকে প্রভাবিত করতো প্রচলিত ইজারা ব্যবস্থার প্রায়োগিক প্রক্রিয়া। একসময়ে এর স্থায়িত্ব দুর্বল হয়ে যায় কেননা এ পদ্ধতিতে বাংলায় একশ্রেণীর পুঁজিবাদী অর্থব্যবস্থার জন্ম হয় যারা ইজারা গ্রহণের ক্ষেত্রে তাদের অর্থ জমা করতে শুরু করে। এ শ্রেণি অর্থবিত্তধারীরা স্বভাবতই নগরাঞ্চল থেকে আসতো, তারা পর্যায়ক্রমে পূর্ববর্তী জমিদারদের অস্তিত্বের ক্ষেত্র বড় ধরনের হুমকি হিসেবে তৈরি হয়। ইজারা ব্যবস্থা কৃষক ও কৃষিজীবি প্রজাদের জন্যে বড় ধরনের বিপদ ডেকে আনে। প্রতিনিয়ত ইজারার নামে বাড়তি রাজস্বের বোঝা তাদের ওপরই আরোপ করা হতো। 

ভারতীয় উপমহাদেশে ইজারা
ইতিহাস
প্রকারভেদ
ইজারা মাওসুফা দ্বি আল ধীম